text: Commentary on the beautiful city of Fuglafjordur in the Faroe islands, including photos and news
text: #000000
text: Á býráðsfundinum 04 september verður djúpi tallerkurin enn einaferð uppfunnin. Nú skal bólkur setast at kanna málið, um kommunan skal byggja ellisheim ella eldrasambýli.Signar á Brúnni var tó so mikið at sær komin, at hann helt, at eitt so stórt mál eigur eitt komandi býráð at taka sær av.
text: #000004
text: Sitandi býráð hevur havt 4 ár til hettar, og so dyggiliga misrøkt uppgávu sína .
text: #000005
text: Byráðið sum sat fyri 8 árum síðani samtykti at hækkað skattaálíkningina við 1%, grundgevingin varð eisini tíðuliga lýst fyri borgarunum.Allur peningur sum kom inn frá hesi skattahækking skuldi setast av til byggjan av einum ellisheimið.
text: #000006
text: Táið núsitandi býráð tók við, varð eitt tað fyrsta teir gjørdu: at steðgað avsetingini til ellisheimið, men skattaprosentið bleiv ikki lækkað.
text: #000007
text: Borgarin var so grundiga reyvrendur, av somu persónum, sum 4ár frammanundan høvdu grundgivið fyri eini skattahækking.
text: #000008
text: Táið avsetingin varð steðgað, stóðu 8 milliónir á bók, ætlaðar til byggjan av ellisheimið. Sitandi býráð hevur eisini brúkt umleið 700.000,- kr av hesi upphædd til beinleiðis rakstur. Til uppsetan av sólorkuskipan o.a. Tað varð ikki tað hann varð ætlaður til. Her er einki ólógligt gjørt, men tað er eitt sum eitur arbeiðsmoralur.
text: #000009
text: Vit kundu í dag fari undir at bygt ellisheim við ongum stuðli, og fingið lyft ansingartrupuleikan uppá eitt meira virðiligt støðið. Stuðulin skuldi nokk komið táið trupuleikin er loystur. ella vit kundu tá grundgivið, fyri mynduleikunum, við øðrum orðum:
text: #000011
text: Var tað ikki júst hesin arbeiðsháttur sum nýttur varð táið vit her í Fuglafirði, í ringastu krepputíð, bygdu fyrsta eldrasambýlið í landinum? Samstundis sum skuldin varð nógv niðurgoldin. Í hesi býráðssetuni er skuldin vaksin – einki er bygt. Bert føgur orð um ætlanir at byggja.
text: #000013
text: Eldrasambýlið varð bygt við heilt øðrum endamálið enn tað, tað í dag verður nýtt til. Í dag verður sambýlið nýtt sum eitt verðuligt ellisheim, tað er ikki nóg virðiligt. At eldri fólk við ansingartørvi, eisini noyðast úr býnum fyri at verða ansaði, er ikki nøktandi.
text: #000014
text: Um tit verðuliga meina nakað við hesum, so er aftur at seta upphæddina frá tí eina skattaprosentinum av til ellisheim.
text: #000017